**USS Idaho** bola tretia jednotka triedy New Mexico. Pomenovaná bola v súlade s doktrínou USA po jednom zo spolkových štátov USA, konkrétne po 43 štáte - Idaho. Mala dve sesterské lode New Mexico a Mississippi.

Stavba
------

Kýl bol založený v lodeniciach New York Shipbuilding Compan v Camdene v štáte New Jersey januári 1915. Na vodu bola spustená 30. júna 1917 a US Navy si ju prevzala 24. marca 1919.

Pohon a pancierovanie
---------------------

Pohon zabezpečovalo 9 kotlov Babcock & Wilcox , ktoré poháňali 4 turbíny ktoré na rozdiel od prvej jednotky New Mexico poháňali priamo štyri lodné skrutky s výsledným výkonom 27 500 ks, ktoré premieňali na maximálnu rýchlosť lode 21 u.. 

Bočný pancierový pás bol hrubý 279 – 203 mm. Paluba bola chránená 152,5 – 76,2 mm pásom. Hlavné delostrelectvo bolo uložené vo vežiach s hrúbkou panciera 457 – 228 mm sekundárne delostrelectvo malo pancierovanie 152 – 76 mm.

Výzbroj
-------

Hlavná výzbroj pozostávala z dvanástich diel kalibru 365 mm (14"/50 cal.) v štyroch trojhlavňových vežiach (dve vpredu, dve vzadu). Pomocnú výzbroj tvorilo 22 diel kalibru 127 mm (5"/51) uložených v kazematách po 11 na každej strane. V priebehu krátkeho času bolo odstránených 8 diel z najnižších kazemát, pretože sa táto pomocná výzbroj ukázala ako neefektívna (použiteľná len pri pokojnom mori). V tridsiatich rokoch bolo pridaných 8 x 127 mm (5"/25 cal.). Loď niesla dva 533 mm torpédomety.

Služba
------

USS Idaho počas cvičenia približne okolo roku 1930.
13. apríla 1919 sa uskutočnili prvé tréningové plavby v zálive Guantanamo odtiaľ sa presunul k New Yorku, kde nalodil Prezidenta Brazílie Epitácio Pessoau na jeho ceste do Rio de Janeiro 6. júla. 17. júla sa už vrátila späť. Nato prešiel cez Panamský kanál do Monterey v Kalifornii a následne v septembri bola jednotka presunutá do stavu Pacifickej flotily. Zúčastnila sa cvičení a prehliadok včítane prehliadky flotily Prezidentom Woodrowom Wilsonom 13. septembra 1919. V roku 1920 viezol štátnych sekretárov (námorníctva a vnútra) Josephusa Danielsa a Franklina K. Lanea (Johna B. Paynea) na ich inšpekcii po Aliaške.

Po návrate z Aljašky 22. júla 1920 časť flotily manévrovala v oblasti Kalifornie a ďalej na juh pri Čile. Takéto intenzívne trénovanie pokračoval až do roku 1925 s krátkymi prestávkami. Napríklad v Seattly pozdravila Prezidenta Warrena Hardinga, krátko pred jeho smrťou v roku 1923.

Bojová loď sa od 15. apríla 1925 do 1. júla zúčastnila vojnových hier pri Havaji, načo navštívila Samou, Austráliu, a Nový Zéland. Z ciest sa vrátila 24. septembra 1925 a zakotila v San Franciscu v Kalifornii. Pričom na spiatočnej ceste stihla nalodiť Johna Rodgersa a jeho hydroplán po jeho pokuse preletu z USA na Havaj.

Nasledujúcich šesť rokov operovala *Idaho* zo základne San Pedro (Kalifornia), počas ktorých cvičila vpri pobreží Kalifornia a v Karibskom mori. 7. septembra 1931 vyplávala zo San Pedra a presunula sa na východné pobrežie USA.

Rekonštrukcia a prestavba
-------------------------

30. septembra 1931 do 9. októbra 1934 podstúpila jednotka rozsiahlu (generálnu) prestavbu v lodeniciach Norfolk Navy Yard v Norfolku. Úpravy sa týkali pridania lepšieho pancieru, zosilnené boli aj podhladinové časti, kde boli pridané protitorpédové oddiely, lepšie strojné zariadenia, odstránené valcovité stožiare a prestavané nadstavby. To malo za následok zvýšenie výtlaku o 10 000 BRT a mierne rozšírenie plavidla. Po dokončení 9. októbra podstúpila konštrukčné skúšky v Karibiku, aby sa následne 17. apríla vrátila *Idaho* na svoju domovskú základňu San Pedro.

Služba
------

USS Idaho kotviaca na Islande (október 1941).
Po príchode do San Pedra sa venovala naďalej v cvičeniach a streľbách až do vypuknutia II. svetovej vojny v Európe načo sa presunula na Havaj ako časť bojovej flotily (1. jún 1940). Vzápätí však bola 6. júna prevelená na východné pobrežie do Atlantiku ako súčasť patrol USA. V septembri chránil Americkú predsunutú základňu na Islande s domovským prístavom vo fjorde Hvalfjordur. Až do 7. decembra 1941.

Dohra
-----

27. augusta 1945 bola súčasťou okupačných síl v Tokijskom zálive a 2. septembra bola pri podpise kapitulácie Japonska O štyri dni neskôr sa presunula Panamským kanálom na východné pobrežie do Norfolku, kde dorazila 19. októbra. Dňa 3. júla 1946 bola deaktivovaná a presunutá do zálohy. 24. novembra 1947 bola predaná do šrotu firme Lipsett, Incorporated, z New York City.

*Idaho* obdržala počas II. sv. vojny sedem hviezd za službu.

Pozri aj
--------

* USS Idaho - iné lode rovnakého mena.

Iné projekty
------------

Commons
* Spolupracuj na Commons Commons ponúka multimediálne súbory na tému **USS Idaho (BB-42)**

Externé odkazy
--------------

* Stránka o lodi Idaho (po česky)

Zdroj
-----

* *Tento článok je čiastočný alebo úplný preklad článku USS Idaho (BB-42) na anglickej Wikipédii.*

  


|  |  |
| --- | --- |
| **Bojové lode: Trieda New Mexico** |  |
| Predchádzajúca trieda: Pennsylvania | Nasledujúca trieda: Tennessee |
| New Mexico · Mississippi · Idaho |